« Am wakken i d-yers deg tanaḍt taselwayant Uṭṭun 22-266 n Du Lḥuǧǧa 1443 i d-yemmezgen akked 17 yulyu 2022, yerzan tubbka n tfekka tafranant i tefrant tamurant n yinesɣuma n kra n Yigrawen iɣerfanen n tɣiwanin ara d-yeḍrun ass 15 tuber 2022, ad yesselɣu Udabu aɣelnaw amzarug n tefranin iɣermanen akked tɣermanin dakken tawala n ucegger tamurant n wumuɣen ifrananen yellan deg tɣiwanin terza temsalt ad teldi seg 20 yulyu 2022 ar 28 yulyu 2022 », i d-yesseddi Udabu-nni.
I lmend n waya, yerna yenna-d ulɣu, « iɣermanen ur nettwasiggez ara deg wumuɣen ifrananen, ladɣa wid yessawḍen deg leɛmer-nsen mrawtam (18) n yiseggasen neɣ ugar ass n udɣar, ass 15 tuber 2022, yessefk ad ssiggzen iman-nsen deg tesmilt taɣiwanant n ucegger n wumuɣen ifrananen deg tɣiwant ideg zedɣen, yersen ddaw leɛnaya n Udabu aɣelnaw amzarug n tefranin ».
Yesseddi-d Udabu aɣelnaw amzarug n tefranin dakken tinariyin n tesmilt n tɣiwant n ucegger n wumuɣen ifrananen « ad ilint ldint yal ass n yimalas seg usrag wis tẓa (9) n tnezzayt alamma d wis 16:30, anagar ass n usimwas (lǧemɛa).
kab_Latn kab_Latn kab_Latn